《与夏少府迪话别登薛老峰》
宋代·王称

新秋客里喜相逢，绝顶登临兴不穷。远屿绿波孤岛外，乱山黄叶白云中。

明朝霄汉应谁共，别墅琴尊此会同。去后重来相忆处，短筇吟倚候归鸿。

作者简介：眉州人，字季平。王赏子。累官承议郎知龙州。刻意史学，搜采北宋太祖至钦宗九朝事迹为《东都事略》，孝宗淳熙中洪迈修四朝国史时奏进，特授直秘阁。宁宗庆元间官至吏部郎中。又有《西夏事略》。